**Vecsés Város Önkormányzatának**

**Képviselő-testülete**

Szám: 20/2017.

**J E G Y Z Ő K Ö N Y V**

**amely készült Vecsés Város Önkormányzata**

**Képviselő-testületének**

**2017. július 25-én (kedd)**

**a Bálint Ágnes Kulturális Központ termében**

**megtartott üléséről**

**Jelen vannak:**

Alattyányi István, Czibolya Zoltán, Frühwirthné Halász Melinda, dr. Lugosi Mária, Oláh László, Saska Istvánné, Szabó Attila, Tóth Judit, Várszegi Csaba képviselők, Tábori Ferenc alpolgármester, Szlahó Csaba polgármester

**Jelen vannak továbbá:**

Mohainé Jakab Anikó jegyző, Harazin István Vecsés Városközpont-fejlesztő Nonprofit Kft. ügyvezetője, Vadászi Istvánné Róder Imre Városi Könyvtár vezetője, Geiger Gizella Vagyongazdálkodási Osztály vezetője, Kecskeméti Róbert szakértő, dr. Fehér Edina Vecsési Járási Hivatal vezetője

**Levezető elnök:** Szlahó Csaba polgármester

Szlahó Csaba polgármester: üdvözlöm a képviselőket, a cégeink és intézményeink vezetőit, a szakértő urat, a hivatali kollégákat, a Járási Hivatal vezetőjét és a sajtó képviselőit.

Megállapítom a jelenléti ív alapján, hogy a 11 fős Képviselő-testületből mind a 11 fő jelen van, így a Képviselő-testület határozatképes. A Képviselő-testület ülését megnyitom.

Szlahó Csaba polgármester: levételre javaslom az alábbi napirendi pontot:

Javaslat a DIGI Távközlési és Szolgáltató Kft. kérelme alapján tornyos távközlési állomás építésére, szerződésének előkészítésére

Előterjesztő: Szlahó Csaba polgármester

Szavazásra teszem fel a levételre javasolt napirendi pont elfogadását.

**183/2017. (VII.25.) határozat**

**Vecsés Város Önkormányzatának Képviselő-testülete úgy dönt, hogy az alábbi előterjesztést leveszi napirendjéről:**

Javaslat a DIGI Távközlési és Szolgáltató Kft. kérelme alapján tornyos távközlési állomás építésére, szerződésének előkészítésére

Előterjesztő: Szlahó Csaba polgármester

(11 igen szavazat, egyhangú)

Szlahó Csaba polgármester: végleges napirendi pontokra az alábbi javaslatot teszem:

**1. napirendi pont:**

Tájékoztató a két ülés között történt fontosabb eseményekről

Előterjesztő: Szlahó Csaba polgármester

**2. napirendi pont:**

Beszámoló a Képviselő-testület lejárt határidejű határozatainak végrehajtásáról

Előterjesztő: Szlahó Csaba polgármester

**3. napirendi pont:**

Javaslat Vecsés Város Önkormányzata Képviselő-testületének …/2017. (….) önkormányzati rendelete megalkotására a hivatali helyiségen kívüli és a hivatali munkaidőn kívül történő házasságkötés, valamint bejegyzett élettársi kapcsolat létesítése engedélyezésének helyi szabályairól

Előterjesztő: Szlahó Csaba polgármester

**4. napirendi pont:**

Javaslat kereskedelmi banki hitel felvételére vonatkozó eljárás megindítására

Előterjesztő: Szlahó Csaba polgármester

**5. napirendi pont:**

Javaslat Pilisborosjenő település szennyvízelvezetésének, a Budapest központú szennyvíz elvezetési agglomerációhoz való csatlakozásának hozzájárulásához

Előterjesztő: Szlahó Csaba polgármester

**6. napirendi pont:**

Javaslat az önkormányzati fenntartású óvodák maximális csoportlétszám túllépésének fenntartói engedélyezésére a 2017/2018. nevelési évre

Előterjesztő: Szlahó Csaba polgármester

**7. napirendi pont:**

Javaslat óvodai logopédiai feladatok ellátására vonatkozó megbízási szerződés megkötésére

Előterjesztő: Szlahó Csaba polgármester

**8. napirendi pont:**

Javaslat pótelőirányzatok biztosítása

Előterjesztő: Szlahó Csaba polgármester

**9. napirendi pont:**

Javaslat a polgármester felhatalmazására a töltőállomás pályázat megvalósításához

Előterjesztő: Szlahó Csaba polgármester

**10. napirendi pont:**

Javaslat az önkormányzatnál és intézményeinél 2017. január-június hónapokban végzett külső ellenőrzési jelentések beszámolójának jóváhagyására

Előterjesztő: Szlahó Csaba polgármester

**11. napirendi pont:**

Javaslat az önkormányzat gyermekjóléti és gyermekvédelmi feladatainak ellátásáról szóló beszámoló kiegészítésére

Előterjesztő: Szlahó Csaba polgármester

**12. napirendi pont:**

Javaslat a 2017. évi, őszi faültetési akció megszervezésére és pénzügyi fedezetének biztosítására

Előterjesztő: Szlahó Csaba polgármester

**13. napirendi pont:**

Beszámoló a Róder Imre Városi Könyvtár 2016. évi munkájáról

Előterjesztő: Szlahó Csaba polgármester

**14. napirendi pont:**

Beszámoló a Pénzügyi Bizottság 2016. évi munkájáról

Előterjesztő: Szlahó Csaba polgármester

**15. napirendi pont:**

Beszámoló a Vecsés Sportjáért Közalapítvány 2016. évi munkájáról

Előterjesztő: Szlahó Csaba polgármester

**16. napirendi pont:**

Kérdés

**17. napirendi pont:**

Közérdekű bejelentés

**18. napirendi pont:**

Napirendi javaslat

Zárt ülésen tárgyalandó:

**19. napirendi pont:**

Javaslat a Vecsés, Széchenyi út 46/A szám alatti, 4173/1/A/1 helyrajzi számú társasházi lakóingatlan megvételére

Előterjesztő: Szlahó Csaba polgármester

Szlahó Csaba polgármester: szavazásra teszem fel a napirendi pontok elfogadását.

**184/2017. (VII.25.) határozat**

**Vecsés Város Önkormányzatának Képviselő-testülete napirendjét az alábbiak szerint állapítja meg:**

**1. napirendi pont:**

Tájékoztató a két ülés között történt fontosabb eseményekről

Előterjesztő: Szlahó Csaba polgármester

**2. napirendi pont:**

Beszámoló a Képviselő-testület lejárt határidejű határozatainak végrehajtásáról

Előterjesztő: Szlahó Csaba polgármester

**3. napirendi pont:**

Javaslat Vecsés Város Önkormányzata Képviselő-testületének …/2017. (….) önkormányzati rendelete megalkotására a hivatali helyiségen kívüli és a hivatali munkaidőn kívül történő házasságkötés, valamint bejegyzett élettársi kapcsolat létesítése engedélyezésének helyi szabályairól

Előterjesztő: Szlahó Csaba polgármester

**4. napirendi pont:**

Javaslat kereskedelmi banki hitel felvételére vonatkozó eljárás megindítására

Előterjesztő: Szlahó Csaba polgármester

**5. napirendi pont:**

Javaslat Pilisborosjenő település szennyvízelvezetésének, a Budapest központú szennyvíz elvezetési agglomerációhoz való csatlakozásának hozzájárulásához

Előterjesztő: Szlahó Csaba polgármester

**6. napirendi pont:**

Javaslat az önkormányzati fenntartású óvodák maximális csoportlétszám túllépésének fenntartói engedélyezésére a 2017/2018. nevelési évre

Előterjesztő: Szlahó Csaba polgármester

**7. napirendi pont:**

Javaslat óvodai logopédiai feladatok ellátására vonatkozó megbízási szerződés megkötésére

Előterjesztő: Szlahó Csaba polgármester

**8. napirendi pont:**

Javaslat pótelőirányzatok biztosítása

Előterjesztő: Szlahó Csaba polgármester

**9. napirendi pont:**

Javaslat a polgármester felhatalmazására a töltőállomás pályázat megvalósításához

Előterjesztő: Szlahó Csaba polgármester

**10. napirendi pont:**

Javaslat az önkormányzatnál és intézményeinél 2017. január-június hónapokban végzett külső ellenőrzési jelentések beszámolójának jóváhagyására

Előterjesztő: Szlahó Csaba polgármester

**11. napirendi pont:**

Javaslat az önkormányzat gyermekjóléti és gyermekvédelmi feladatainak ellátásáról szóló beszámoló kiegészítésére

Előterjesztő: Szlahó Csaba polgármester

**12. napirendi pont:**

Javaslat a 2017. évi, őszi faültetési akció megszervezésére és pénzügyi fedezetének biztosítására

Előterjesztő: Szlahó Csaba polgármester

**13. napirendi pont:**

Beszámoló a Róder Imre Városi Könyvtár 2016. évi munkájáról

Előterjesztő: Szlahó Csaba polgármester

**14. napirendi pont:**

Beszámoló a Pénzügyi Bizottság 2016. évi munkájáról

Előterjesztő: Szlahó Csaba polgármester

**15. napirendi pont:**

Beszámoló a Vecsés Sportjáért Közalapítvány 2016. évi munkájáról

Előterjesztő: Szlahó Csaba polgármester

**16. napirendi pont:**

Kérdés

**17. napirendi pont:**

Közérdekű bejelentés

**18. napirendi pont:**

Napirendi javaslat

**Zárt ülésen tárgyalandó:**

**19. napirendi pont:**

Javaslat a Vecsés, Széchenyi út 46/A szám alatti, 4173/1/A/1 helyrajzi számú társasházi lakóingatlan megvételére

Előterjesztő: Szlahó Csaba polgármester

(11 igen szavazat, egyhangú)

**1. napirendi pont:**

Tájékoztató a két ülés között történt fontosabb eseményekről

Előterjesztő: Szlahó Csaba polgármester

Szlahó Csaba polgármester: az Andrássy iskola épületenergetikai beruházásánál a régi épületrész konyhai szakaszán a tető elkészült. Szinte az összes nyílászárót már kicserélték, jelenleg a tér felőli és a Toldy Ferenc utcai homlokzat színezése folyik. A Polgármesteri Hivatalnál a tető és a bádogozás elkészült, folyamatban van a cserepezés. A nyílászárók cseréje és a homlokzati szigetelés előkészítés alatt van, a tervek szerint a nyílászárókat az igazgatási szünet alatt cserélik ki. A Házasságkötő teremben a padló műgyantázása után befejeződnek a munkálatok. A Grassalkovich iskola udvar-felújításánál a térburkoláshoz az aljzat rétegrendet készítik, egyes játszótéri eszközök már telepítve lettek. A Konyhafelújítására a szerződést megkötöttük, a munkaterület átadásra került. A belső munkálatok folynak a főzőtereknél és a szociális helyiségekben. A felázások, vizesedések és a dugulás elhárítása miatt a szennyvíz kivezetéseket két helyen ki kellett cserélni, vascsőről műanyagra. A Zöldfa utca burkolat felújítása elkészült, a műszaki átadás lezajlott. Az elektromostöltőállomás kiépítésére a szerződés aláírása a részünkről megtörtént. A Damjanich utcában létesítendő bölcsődére a Támogatási szerződést és a hozzátartozó dokumentumokat elküldtük a Nemzetgazdasági Minisztériumnak és feltöltöttük az elektronikus rendszerbe. Az új műfüves nagypálya létesítésre (Sándor-tanya) a dokumentumokat határidőben feltöltöttük az MLSZ rendszerébe, az adatlapot postáztuk. A kézilabdacsarnok beruházásával kapcsolatos egyeztető tárgyalásra került sor június 30-án az NSK képviselőjével. Itt azt kell elérnünk, hogy a már elkészített és a szövetség által is elfogadott tervet befogadják. A Halmi iskola 4 tantermes bővítésének építési munkálatai folyamatban vannak.

A Zrínyi utcai járdaépítés befejeződött. Folyamatban van a Toldy Ferenc utcai járdaépítés. Készül az Előd utca - Botond utca útépítése. A Kisepresben készül a 200 méteres gumiburkolatú futókör kialakítása. A Fő út 49-ben lévő épület homlokzatfelújítási munkálatai is folyamatban vannak. Június 30-án Semmelweis-napi ünnepséget tartott a Vecsési Egészségügyi Szolgálat. Új telephelyre költözött a Vecsési Városgondnok Nonprofit Kft. Július 11-én ismét helyszíni bejárás volt a Market Central környezetében a FINA vizes VB miatt. Amit az Önkormányzat vállalt, az teljesítette. Július 14-én egyeztetés volt a TEKO-RC képviselőivel bányaterület bérbeadásáról. Július 15-én utcabál volt a Lehel utcában.

Oláh László képviselő: hétvégén lezajlott az V. Moto-Rock Fesztivál, sikeres rendezvény volt. Sokan voltak. Köszönjük támogatóinknak az anyagi segítséget, a technikai segítséget a Városközpont-fejlesztő Nonprofit Kft-nek, illetve a Városgondnok Kft-nek.

Szabó Attila képviselő: Jobbik jelöltjeként kerültem a Képviselő-testületbe annak idején. A hónap elején kiléptem a Jobbikból, függetlenként folytatom képviselői munkámat. Egyébként nem kérték vissza a mandátumomat.

Szlahó Csaba polgármester: szavazásra teszem fel a tájékoztató elfogadását.

**185/2017. (VII.25.) határozat**

**Vecsés Város Önkormányzatának Képviselő-testülete a két ülés között történt fontosabb eseményekről szóló tájékoztatót elfogadja.**

(11 igen szavazat, egyhangú)

**2. napirendi pont:**

Beszámoló a Képviselő-testület lejárt határidejű határozatainak végrehajtásáról

Előterjesztő: Szlahó Csaba polgármester

Szlahó Csaba polgármester: az előterjesztés kiküldésre került. Szavazásra teszem fel a beszámoló elfogadását.

**186/2017. (VII.25.) határozat**

**Vecsés Város Önkormányzatának Képviselő-testülete a lejárt határidejű határozatainak végrehajtásáról szóló beszámolót elfogadja.**

(11 igen szavazat, egyhangú)

**3. napirendi pont:**

Javaslat Vecsés Város Önkormányzata Képviselő-testületének …/2017. (….) önkormányzati rendelete megalkotására a hivatali helyiségen kívüli és a hivatali munkaidőn kívül történő házasságkötés, valamint bejegyzett élettársi kapcsolat létesítése engedélyezésének helyi szabályairól

Előterjesztő: Szlahó Csaba polgármester

Szlahó Csaba polgármester: az előterjesztés írásos, kiküldésre került. Felkérem az érintett bizottság elnökét, ismertesse bizottsága állásfoglalását.

Oláh László Pénzügyi Bizottság elnöke: a Pénzügyi Bizottság tárgyalta az előterjesztést és elfogadásra javasolja a Képviselő-testületnek.

Mohainé Jakab Anikó jegyző: javaslattételt fogalmazott meg a Kormányhivatal Törvényességi Felügyeleti Főosztálya valamennyi önkormányzatnak. Felülvizsgáltuk az anyakönyvi rendeletet, javaslatnak megfelelően átdolgoztuk, előzetesen leegyeztettük.

Szlahó Csaba polgármester: szavazásra teszem fel a rendelet elfogadását.

**12/2017. (VII.27.) önkormányzati rendelet**

**Vecsés Város Önkormányzatának Képviselő-testülete megalkotja Vecsés Város Önkormányzata Képviselő-testületének 12/2017. (VII.27.) önkormányzati rendeletét a hivatali helyiségen kívüli és a hivatali munkaidőn kívül történő házasságkötés, valamint bejegyzett élettársi kapcsolat létesítése engedélyezésének helyi szabályairól.**

(11 igen szavazat, egyhangú)

**4. napirendi pont:**

Javaslat kereskedelmi banki hitel felvételére vonatkozó eljárás megindítására

Előterjesztő: Szlahó Csaba polgármester

Szlahó Csaba polgármester: az előterjesztés írásos, kiküldésre került. Felkérem az érintett bizottságok elnökeit, ismertessék bizottságaik állásfoglalását.

Alattyányi István Gazdasági Bizottság elnöke: a Gazdasági Bizottság tárgyalta az előterjesztést és elfogadásra javasolja a Képviselő-testületnek 15 éves futamidővel.

Oláh László Pénzügyi Bizottság elnöke: a Pénzügyi Bizottság tárgyalta az előterjesztést és elfogadásra javasolja a Képviselő-testületnek szintén a 15 éves futamidővel.

Szlahó Csaba polgármester: szavazásra teszem fel a határozati javaslat elfogadását.

**187/2017. (VII.25.) határozat**

1. **Vecsés Város Önkormányzatának Képviselő-testülete úgy dönt, hogy a határozat mellékletét képező ajánlati felhívás/beszerzési eljárás közvetlen megküldésével ajánlatot kér 1 milliárd forint összegű, 15 év futamidejű kereskedelmi banki hitel felvételére vonatkozóan önkormányzati célú beruházások megvalósításához az alábbi pénzintézetektől:**
2. **OTP Bank NYRT.**

**2. Takarékbank**

**3. Unicredit**

1. **A Képviselő-testület felkéri a polgármestert, hogy az 1. pontban foglalt döntés végrehajtása érdekében gondoskodjon a dokumentáció megküldéséről.**

**Határidő: a dokumentáció kiküldésére: döntést követő 15 napon belül**

**Felelős: Szlahó Csaba, polgármester**

(10 igen szavazat, 1tartózkodás)

**5. napirendi pont:**

Javaslat Pilisborosjenő település szennyvízelvezetésének, a Budapest központú szennyvíz elvezetési agglomerációhoz való csatlakozásának hozzájárulásához

Előterjesztő: Szlahó Csaba polgármester

Szlahó Csaba polgármester: az előterjesztés írásos, kiküldésre került. Felkérem az érintett bizottságok elnökeit, ismertessék bizottságaik állásfoglalását.

Várszegi Csaba Környezetvédelmi Bizottság elnöke: a Környezetvédelmi Bizottság tárgyalta az előterjesztést és elfogadásra javasolja a Képviselő-testületnek.

Alattyányi István Gazdasági Bizottság elnöke: a Gazdasági Bizottság tárgyalta az előterjesztést és elfogadásra javasolja a Képviselő-testületnek.

Szlahó Csaba polgármester: szavazásra teszem fel a határozati javaslat elfogadását.

**188/2017. (VII.25.) határozat**

1. **Vecsés Város Önkormányzatának Képviselő-testülete úgy dönt, hogy amennyiben, a tervezett csatlakozás nem eredményezi a Vecsés városa által lekötött szennyvízkontingens csökkenését, Pilisborosjenő település vonatkozásában a Budapest központú szennyvíz elvezetési agglomeráció bővítésével egyetért és elfogadja, hogy az érintett település szennyvízét a budapesti agglomeráció szennyvízelvezető és szennyvíztisztító rendszere fogadja.**
2. **Vecsés Város Önkormányzatának Képviselő-testülete felkéri a polgármestert, hogy az 1. pontban hozott döntésről Pilisborosjenő polgármesterét tájékoztassa.**

**Határidő: azonnal;**

**a tájékoztatás megküldésére: a döntést követő 3 napon belül**

**Felelős: Szlahó Csaba polgármester**

(11 igen szavazat, egyhangú)

**6. napirendi pont:**

Javaslat az önkormányzati fenntartású óvodák maximális csoportlétszám túllépésének fenntartói engedélyezésére a 2017/2018. nevelési évre

Előterjesztő: Szlahó Csaba polgármester

Szlahó Csaba polgármester: az előterjesztés írásos, kiküldésre került. Felkérem az érintett bizottság elnökét, ismertesse bizottsága állásfoglalását.

dr. Lugosi Mária Oktatási Bizottság elnöke: az Oktatási Bizottság tárgyalta az előterjesztést és elfogadásra javasolja a Képviselő-testületnek.

Szlahó Csaba polgármester: szavazásra teszem fel a határozati javaslat elfogadását.

**189/2017. (VII.25.) határozat**

1. **Vecsés Város Önkormányzatának Képviselő-testülete a nemzeti köznevelésről szóló 2011. évi CXC. törvény 25.§ (7) bekezdése alapján engedélyezi az önkormányzati fenntartású óvodák minden csoportjánál - szükség esetén - a maximális létszámtól való eltérést a 2017/2018. nevelési évre vonatkozóan.**
2. **Felkéri a Polgármestert, hogy az 1. pontban foglalt döntéséről értesítse az érintett nevelési intézmények vezetőit.**

**Határidő: azonnal;**

**az értesítésre: a döntést követő 8 napon belül**

**Felelős: Szlahó Csaba**

**polgármester**

(11 igen szavazat, egyhangú)

**7. napirendi pont:**

Javaslat óvodai logopédiai feladatok ellátására vonatkozó megbízási szerződés megkötésére

Előterjesztő: Szlahó Csaba polgármester

Szlahó Csaba polgármester: az előterjesztés írásos, kiküldésre került. Hiányszakma és nem is igazán önkormányzati feladat, de próbálunk segíteni, hiszen nagyon nagy az igény erre. Felkérem az érintett bizottság elnökét, ismertesse bizottsága állásfoglalását.

dr. Lugosi Mária Oktatási Bizottság elnöke: az Oktatási Bizottság tárgyalta az előterjesztést és elfogadásra javasolja a Képviselő-testületnek.

Tóth Judit képviselő: nem túlzott ez az összeg a heti tíz órás munkáért, 160 ezer forint bruttó és a járulékokkal 527 ezer?

Mohainé Jakab Anikó jegyző: 3 hónapra ennyi, szeptember, október és november. 4.000 forint/óra, 15 ezer forint ennek a járulékvonzata. Két évvel ezelőtt ki kellett segítenünk Üllőt, mert nem volt elég a logopédus, akkor 3.500 forint óradíjért kötöttünk megbízási szerződést.

Tóth Judit képviselő: óradíjban így már jó, így értem.

Szlahó Csaba polgármester: szavazásra teszem fel a határozati javaslat elfogadását.

**190/2017. (VII.25.) határozat**

1. **Vecsés Város Önkormányzatának Képviselő-testülete úgy dönt, hogy az Önkormányzat 2017. szeptember 1-jén kezdődő hatállyal 2018. június 15-ig megbízza Kovácsné Rózsavölgyi Ágnes logopédust a négy önkormányzati fenntartású óvodában összesen heti tíz órában a nemzeti köznevelésről szóló 2011. évi CXC. törvény 8.§ (3) bekezdésében meghatározott logopédiai feladat ellátásával.**
2. **Vecsés Város Önkormányzatának Képviselő-testülete az 1. pontban meghatározott feladat ellátására havonta bruttó 160 e Ft + járulékai, összesen 527.040,- Ft összeget biztosít 2017. szeptembertől november végéig terjedő időszakra, az Önkormányzat 2017. évi költségvetésének 3.2. számú melléklete 1.8.1. Általános tartalék sora terhére.**
3. **A Képviselő-testület előzetes kötelezettséget vállal a jövő évi költségvetési rendeletben az 1. pontban meghatározott feladat biztosítására.**
4. **A Képviselő-testület felhatalmazza a polgármestert, hogy az 1. pontban foglalt megbízási szerződést az Önkormányzat nevében és képviseletében kösse meg, valamint gondoskodjon a költségvetési rendelet módosítására vonatkozó előterjesztés elkészítéséről, és a Képviselő-testület elé terjesztéséről.**

**Határidő: azonnal;**

**az érintettek értesítésére: a döntést követő 8 napon belül,**

**fedezet biztosítására: III. negyedévi költségvetési rendelet módosítása, a 2018. évi költségvetés készítése**

**Felelős: Szlahó Csaba**

**polgármester**

(11 igen szavazat, egyhangú)

**8. napirendi pont:**

Javaslat pótelőirányzatok biztosítása

Előterjesztő: Szlahó Csaba polgármester

Szlahó Csaba polgármester: az előterjesztés írásos, kiküldésre került. Felkérem az érintett bizottságok elnökeit, ismertessék bizottságaik állásfoglalását.

Alattyányi István Gazdasági Bizottság elnöke: a Gazdasági Bizottság tárgyalta az előterjesztést és elfogadásra javasolja a Képviselő-testületnek a kiegészítéssel együtt azzal, hogy a szoborállításra 250 ezer forint + ÁFA, azaz 317.500,- Ftösszeget javasol elfogadásra.

Oláh László Pénzügyi Bizottság elnöke: a Pénzügyi Bizottság tárgyalta az előterjesztést és elfogadásra javasolja a Képviselő-testületnek a kiegészítéssel együtt.

Czibolya Zoltán Sport Bizottság elnöke: a Sport Bizottság tárgyalta az előterjesztést és a kiegészítést rá vonatkozó részét és elfogadásra javasolja a Képviselő-testületnek.

dr. Lugosi Mária Oktatási Bizottság elnöke: az Oktatási Bizottság tárgyalta az előterjesztést és a kiegészítést és a rá vonatkozó tételek tekintetében elfogadásra javasolja a Képviselő-testületnek.

Szlahó Csaba polgármester: módosító javaslata a Gazdasági Bizottságnak, hogy azOrbán Balázs Erdélyi Kör részére 317.500,- Fttámogatási összeget fogadjunk el. Szavazásra teszem fel a kiegészítéssel és a módosítással a határozati javaslat elfogadását.

**191/2017. (VII.25.) határozat**

1. **Vecsés Város Önkormányzatának Képviselő-testülete úgy dönt, hogy az Önkormányzat 2017. évi költségvetéséről szóló 3/2017. (III. 02.) önkormányzati rendelet 3.2. számú melléklet 1.8.1. Általános tartalék sora terhére bruttó 282.500,- Ft pótelőirányzatot biztosít a Vecsési Mosolyország Óvoda által megrendezésre kerülő Vecsési Óvodapedagógusok Szakmai Konferenciájára előadói díjakra, belépőkre, vendéglátásra.**
2. **Vecsés Város Önkormányzatának Képviselő-testülete úgy dönt, hogy az Önkormányzat 2016. évi zárszámadásáról szóló 11/2017. (V. 31.) önkormányzati rendelet 16. számú melléklet I/33 sora terhére 9.000.000,- Ft összegben, 2017. évi költségvetéséről szóló 3/2017. (III. 02.) önkormányzati rendelet 3.2. számú melléklet 1.6.3.4. sora terhére 8.000.000,- Ft összegben pótelőirányzatot biztosít az alábbiak szerint:**

* **a VFC részére bruttó 10.000.000,- Ft összegben a 2017/2018. bajnoki szezon 2017. augusztus 1. - 2018. január 31. közötti időszakára működési költségekre.**
* **a VSE Kézilabda Szakosztálya részére bruttó 7.000.000,- Ft összegben (az utánpótlás csapatok részére és a férfi felnőtt csapat részére őszi idényben történő versenyeztetéséhez.)**

**3. Vecsés Város Önkormányzatának Képviselő-testülete úgy dönt, hogy az Önkormányzat 2017. évi költségvetéséről szóló 3/2017. (III.02.) önkormányzati rendelet 3.2. számú melléklet Általános tartalék sora terhére bruttó 450.000,- Ft pótelőirányzatot biztosít a Vecsési Moto-Rock Fesztivál megrendezésének támogatására.**

**4. Vecsés Város Önkormányzatának Képviselő-testülete úgy dönt, hogy az Önkormányzat 2017. évi költségvetéséről szóló 3/2017. (III.02.) önkormányzati rendelet 3.2. számú melléklet Általános tartalék sora terhére 317.500,- Ft összeget biztosít az Orbán Balázs Erdélyi Kör részére szoborállítás költségeire.**

1. **A Képviselő-testület úgy dönt, hogy a VFC, a VSE Kézilabda Szakosztálya, a Vecsési Moto-Rock Fesztiválra és az Orbán Balázs Erdélyi Kör részére a támogatási összegek biztosítására kizárólag támogatási megállapodás alapján kerülhet sor, melyet a Polgármesteri Hivatal Titkárságán kell megkötni.**
2. **A Képviselő-testület felkéri a Polgármestert, hogy gondoskodjon a 2017. évi költségvetési rendelet módosítására vonatkozó előterjesztés elkészíttetéséről és a Képviselő-testület elé terjesztéséről.**

**Határidő: azonnal;**

**a kérelmezők értesítésére: a döntést követő 8 napon belül;**

**a költségvetési rendelet módosítására: a Képviselő-testület 2017. III. negyedévi rendeletmódosítása.**

**Felelős: Szlahó Csaba**

**polgármester**

(10 igen szavazat, 1 tartózkodás)

**9. napirendi pont:**

Javaslat a polgármester felhatalmazására a töltőállomás pályázat megvalósításához

Előterjesztő: Szlahó Csaba polgármester

Szlahó Csaba polgármester: az előterjesztés írásos, kiküldésre került. Felkérem az érintett bizottságok elnökeit, ismertessék bizottságaik állásfoglalását.

Várszegi Csaba Környezetvédelmi Bizottság elnöke: a Környezetvédelmi Bizottság tárgyalta az előterjesztést és elfogadásra javasolja a Képviselő-testületnek.

Alattyányi István Gazdasági Bizottság elnöke: a Gazdasági Bizottság tárgyalta az előterjesztést és elfogadásra javasolja a Képviselő-testületnek.

Szlahó Csaba polgármester: szavazásra teszem fel a határozati javaslat elfogadását.

**192/2017. (VII.25.) határozat**

**Vecsés Város Önkormányzatának Képviselő-testülete úgy dönt, hogy felhatalmazza a polgármestert, hogy a GZR-T-Ö-2016-0029 azonosítószámú, „*Vecsési elektromos töltőállomás kialakítása*” című projekt Támogatási szerződését és a megvalósítás, valamint a fenntartási időszak alatt keletkező összes pályázattal kapcsolatos dokumentumot az Önkormányzat nevében aláírja, a pályázattal kapcsolatban a szükséges jognyilatkozatokat megtegye.**

**Határidő: azonnal**

**Felelős: Szlahó Csaba**

**polgármester**

(11 igen szavazat, egyhangú)

**10. napirendi pont:**

Javaslat az önkormányzatnál és intézményeinél 2017. január-június hónapokban végzett külső ellenőrzési jelentések beszámolójának jóváhagyására

Előterjesztő: Szlahó Csaba polgármester

Szlahó Csaba polgármester: az előterjesztés írásos, kiküldésre került. Felkérem az érintett bizottságok elnökeit, ismertessék bizottságaik állásfoglalását.

dr. Lugosi Mária Oktatási Bizottság elnöke: az Oktatási Bizottság tárgyalta az előterjesztést és elfogadásra javasolja a Képviselő-testületnek.

Oláh László Pénzügyi Bizottság elnöke: a Pénzügyi Bizottság tárgyalta az előterjesztést és elfogadásra javasolja a Képviselő-testületnek.

Alattyányi István Gazdasági Bizottság elnöke: a Gazdasági Bizottság tárgyalta az előterjesztést és elfogadásra javasolja a Képviselő-testületnek.

Mohainé Jakab Anikó jegyző: ezzel még fog találkozni a Képviselő-testület, mivel az előterjesztés végén láthatják, hogy a Polgármesteri Hivatal ellenőrzésére vonatkozóan érkezett egy jelentés, amiből már idéztünk. Ez egy 80 oldalas ellenőrzési jelentés. Összességében nincsenek hibák, de egy rövid intézkedési tervet el kell majd fogadnia a Képviselő-testületnek.

Szlahó Csaba polgármester: szavazásra teszem fel a határozati javaslat elfogadását.

**193/2017. (VII.25.) határozat**

**Vecsés Város Önkormányzatának Képviselő-testülete az önkormányzatnál és a fenntartásában működő intézményeknél 2017. január-június hónapokban lezajlott külső ellenőrzésekről szóló beszámolóját a határozat mellékletét képező Beszámoló szerinti tartalommal hagyja jóvá.**

**(11 igen szavazat, egyhangú)**

**11. napirendi pont:**

Javaslat az önkormányzat gyermekjóléti és gyermekvédelmi feladatainak ellátásáról szóló beszámoló kiegészítésére

Előterjesztő: Szlahó Csaba polgármester

Szlahó Csaba polgármester: az előterjesztés írásos, kiküldésre került. Felkérem az érintett bizottság elnökét, ismertesse bizottsága állásfoglalását.

Saska Istvánné Szociális Bizottság elnöke: a Szociális Bizottság tárgyalta az előterjesztést és elfogadásra javasolja a Képviselő-testületnek.

Szlahó Csaba polgármester: szavazásra teszem fel a határozati javaslat elfogadását.

**194/2017. (VII.25.) határozat**

1. **Vecsés Város Önkormányzatának Képviselő–testülete elfogadja a határozat mellékletét képező, az önkormányzat gyermekjóléti és gyermekvédelmi feladatainak 2016. évi ellátásáról szóló beszámoló kiegészítését.**
2. **A Képviselő-testület felkéri a polgármestert, hogy tájékoztassa a Pest Megyei Kormányhivatal Gyámügyi és Igazságügyi Főosztályát, valamint a Semmelweis Bölcsőde és a Vecsés és Környéke Család- és Gyermekjóléti Szolgálat és Központ vezetőit a képviselő-testület döntéséről.**

**Határidő: tájékoztatásra a döntést követő 15 napon belül**

**Felelős: Szlahó Csaba**

**polgármester**

(11 igen szavazat, egyhangú)

**12. napirendi pont:**

Javaslat a 2017. évi, őszi faültetési akció megszervezésére és pénzügyi fedezetének biztosítására

Előterjesztő: Szlahó Csaba polgármester

Szlahó Csaba polgármester: az előterjesztés írásos, kiküldésre került. Felkérem az érintett bizottságok elnökeit, ismertessék bizottságaik állásfoglalását.

Várszegi Csaba Környezetvédelmi Bizottság elnöke: a Környezetvédelmi Bizottság tárgyalta az előterjesztést és elfogadásra javasolja a Képviselő-testületnek.

Oláh László Pénzügyi Bizottság elnöke: a Pénzügyi Bizottság tárgyalta az előterjesztést és elfogadásra javasolja a Képviselő-testületnek.

Tóth Judit képviselő: mindig a parlagfűből megy, erre nem kell?

Alattyányi István képviselő: több pénz lett betervezve. A keret nem változott az utóbbi években, viszont egyre több földet művelnek meg és fegyelmezettebbek a földtulajdonosok, rendszeresen kaszálnak.

Szlahó Csaba polgármester: szavazásra teszem fel a határozati javaslat elfogadását.

**195/2017. (VII.25.) határozat**

1. **Vecsés Város Önkormányzatának Képviselő-testülete úgy dönt, hogy a 2017. évben is megszervezi az őszi faültetési akciót.**
2. **A Képviselő-testület a Környezetvédelmi Bizottság javaslatára úgy dönt, hogy az Önkormányzat 2017. évi költségvetéséről szóló 3/2017. (III.02.) önkormányzati rendelet 7. 1. számú melléklete, 3. 9 sorú Környezetvédelmi Keret előirányzat terhére, a 3. 9. 2 sorban, parlagfű elleni védekezésre előirányzott 2.000.000 Ft kerüljön átcsoportosításra a facsemeték beszerzésének pénzügyi fedezetére.**
3. **A Képviselő-testület úgy dönt, hogy a lakosságnak az igényelt facsemeték darabjáért 1.000 Ft összeget kell befizetnie a Környezetvédelmi Keretbe.**
4. **A Képviselő-testület felkéri a polgármestert, hogy gondoskodjon az igénylést követő előzetes helyszíni ellenőrzésről.**
5. **A Képviselő-testület felkéri a polgármestert, hogy gondoskodjon a költségvetési rendelet módosítására vonatkozó előterjesztés elkészítéséről és a Képviselő-testület novemberi ülésére történő beterjesztéséről.**

**Határidő: azonnal;**

**a lakosság tájékoztatása 2017. augusztus 1-jétől, a facsemeték beszerzésére 2017. november 3-ig, a költségvetési rendelet módosítására a Képviselő-testület 2017. novemberi üléséig**

**Felelős: Szlahó Csaba**

**polgármester**

**(11 igen szavazat, egyhangú)**

**13. napirendi pont:**

Beszámoló a Róder Imre Városi Könyvtár 2016. évi munkájáról

Előterjesztő: Szlahó Csaba polgármester

Szlahó Csaba polgármester: az előterjesztés írásos, kiküldésre került. Felkérem az érintett bizottság elnökét, ismertesse bizottsága állásfoglalását.

dr. Lugosi Mária Oktatási Bizottság elnöke: az Oktatási Bizottság tárgyalta az előterjesztést és elfogadásra javasolja a Képviselő-testületnek.

Tóth Judit képviselő: a pályázati pénzek csökkentek.

Vadászi Istvánné könyvtár vezetője: igen, mert kevesebb pályázaton tudtunk indulni és nem volt sikeres egyik sem.

Szlahó Csaba polgármester: szavazásra teszem fel a beszámoló elfogadását.

**196/2017. (VII.25.) határozat**

**Vecsés Város Önkormányzatának Képviselő-testülete a Róder Imre Városi Könyvtár 2016. évi munkájáról szóló szakmai beszámolót elfogadja.**

(11 igen szavazat, egyhangú)

**14. napirendi pont:**

Beszámoló a Pénzügyi Bizottság 2016. évi munkájáról

Előterjesztő: Szlahó Csaba polgármester

Szlahó Csaba polgármester: az előterjesztés írásos, kiküldésre került. Felkérem az érintett bizottság elnökét, ismertesse bizottsága állásfoglalását.

Oláh László Pénzügyi Bizottság elnöke: a Pénzügyi Bizottság tárgyalta az előterjesztést és elfogadásra javasolja a Képviselő-testületnek. Szeretném megköszönni a Polgármesteri Hivatal dolgozóinak a segítő munkáját abban, hogy megfelelően előkészített, jó döntéseket tudtunk hozni.

Szlahó Csaba polgármester: szavazásra teszem fel a beszámoló elfogadását.

**197/2017. (VII.25.) határozat**

**Vecsés Város Önkormányzatának Képviselő-testülete a Pénzügyi Bizottság 2016. évi munkájáról szóló beszámolóját elfogadja.**

(11 igen szavazat, egyhangú)

**15. napirendi pont:**

Beszámoló a Vecsés Sportjáért Közalapítvány 2016. évi munkájáról

Előterjesztő: Szlahó Csaba polgármester

Szlahó Csaba polgármester: az előterjesztés írásos, kiküldésre került. Felkérem az érintett bizottságok elnökeit, ismertessék bizottságaik állásfoglalását.

Alattyányi István Gazdasági Bizottság elnöke: a Gazdasági Bizottság tárgyalta az előterjesztést és elfogadásra javasolja a Képviselő-testületnek.

Czibolya Zoltán Sport Bizottság elnöke: a Sport Bizottság tárgyalta az előterjesztést és elfogadásra javasolja a Képviselő-testületnek.

Szlahó Csaba polgármester: szavazásra teszem fel a beszámoló elfogadását.

**198/2017. (VII.25.) határozat**

**Vecsés Város Önkormányzatának Képviselő-testülete a Vecsés Sportjáért Közalapítvány 2016. évi beszámolóját elfogadja.**

(11 igen szavazat, egyhangú)

**16. napirendi pont:**

Kérdés

Oláh László képviselő: a Széchenyi útnak az a szakasza, ami a Lőrinci út felé a nagy sorompóig terjed, ott milyen koncepció szerint készültek el az útfelújítási munkálatok? Mitől lett hullámos?

Geiger Gizella osztályvezető: mi is észleltük ezt, amit jeleztünk is a kivitelező felé, aki azzal indokolta, hogy nagyon rossz alapja van az útnak. Abban maradtunk, hogy vissza fogunk térni erre. Nem vettük át a munkát.

Alattyányi István képviselő: a Széchenyi út másik szakaszát szintén ez a kivitelező csinálta meg és azt nem így készítette el, tehát nem igaz véleményem szerint, hogy az útalap volt a rossz. Csak le kellene másolni azt a technikát, amit ott végeztek.

**17. napirendi pont:**

Közérdekű bejelentés

Szlahó Csaba polgármester: német testvérvárosunkból fúvószenekar érkezik hozzánk július 27-től, július 30-ig a VHZ és önkormányzatunk meghívására. Az önkormányzat részben a testvérvárosi kapcsolatok terhére finanszírozza a vendéglátást. A programot átküldöm email-en minden képviselőnek. Augusztus 20-i ünnepségünk a szokásos időpontban, 10 órakor kerül megrendezésre.

Mohainé Jakab Anikó jegyző: augusztus 7-11. között a Polgármesteri Hivatal igazgatási szünet miatt zárva tart. A kivitelezői ígéret szerint ekkor lesznek az ablakcserék. A Járási Hivatal működni fog.

**18. napirendi pont:**

Napirendi javaslat

Mohainé Jakab Anikó jegyző: augusztusban nincs testületi ülés, de elképzelhető, hogy rendkívüli ülést kell tartanunk 20-a utáni hétre pályázat, illetve közbeszerzés miatt.

Szlahó Csaba polgármester: a Képviselő-testület zárt ülésen folytatja munkáját.

k.m.f.

Szlahó Csaba Mohainé Jakab Anikó

polgármester jegyző

Jegyzőkönyvvezető:

Kun Csabáné